Title: NIŠLIJKA JANA RADULOVIĆ ĆE U KINI OD 13
Author: Owner
Last saved by: Goran Stojic

NIŠLIJKA JANA RADULOVIĆ ĆE U KINI OD 13. DO 18. SEPTEMBRA PREDSTAVLJATI SRBIJU NA TAKMIČENJU „MIS TURIZMA SVETA“

     Iz Niša u Kinu - spoj lepote, znanja i kreativnosti

*Jana Radulović iz Niša, student ekonomije, predstavljaće Srbiju na takmičenju "Mis turizma sveta", koje će biti održano u Kini od 13. do 28. septembra
*Da bi se predstavila u što boljem svetlu pomaže niška dizajnerka Jelena Dimitrijević
              
            Jana Radulović iz Niša, student ekonomije, predstavljaće Srbiju na takmičenju "Mis turizma sveta", koje će biti održano u Kini, od 13. do 28. septembra. Kartu za Kinu je obezbedila pobedom na takmičenju za mis Niša i Južne Srbije, održanom prošle godine.Potom se na takmičenju za Mis Srbije u Beogradu našla među pet najlepših takmičarki i tako dobila šansu da Srbiju predstavlja na nekom od svetskih takmičenja. Odabrali su je za tekmičenje “Mis turizma u svetu”. Jana ovih dan kreće za Kinu i ne krije uzbuđenje zbog toga, ali dodaje i da se već priviklna na takmičenja ove vrste. Leto je provela odmarajući se, pošto je rešila i najvažnije pitanje u svom životu. Posle završene srednje škole upisala je Ekonomski fakultet Univerziteta u Nišu i to sa maksimalnim brojem poena na prijemnom ispitu. Za nastup u Kini se pripremala sa niškom dizajnerkom odeće Jelenom Dimitrijević, koja je za nju pripremila kolekciju haljina u kojima će se Jana pojavljivati na događajima u dalekoj Kini.Tako put Kine kreće spoj lepote, znanja i kreativnosti. Odluku da Jana predstavlja našu zemlju donela je kompanija „Miss Yu“, koja je jedina ovlašćena, osim za ostala takmičenja, i za organizaciju zvaničnog izbora „Miss Tourism Serbia“.
       “I sam odlazak na takmičenje u Kini, za mene je veliki uspeh jer ću uspeti da vidim ovu daleku zemlju, a to je prilika koja se retko pruža”, kaže Jana. “U Kini ću predstavljati Srbiju i turističke potencijale naše zemlje, ali pokušaću da akcenat stavim na prirodne lepote koje se nalaze u okolini Niša. Nadam se da ću uspeti to da uradim na najbolji način i tako svojoj zemlji pomognem u promociji turističkih destinacija, tradicije, kulture i zainteresujem ljude u svetu da dođu u našu zemlju i vide sve to”, kaže Jana.
      Ova mlada Nišljka dodaje da ju je oduvek privlačio svet mode i modelinga.To se u jendom trenutku pretvorilo u njen hobi koji je pretvorila u uspeh, ali i pored toga nije zapostavila obrazovanje.
      “U slobodno vreme i pišem i to je moja strana sa kojom javnost i nije toliko upoznata”, dodaje Jana.
       Ne opterećuje se plasmanom na takmičenju. Konkurencija je, kaže, velika jer će se tamo sresti sa najlepšim devojkama iz 80 zemalja u svetu.
      Da se prikaže u najboljem svetlu Jani pomaže niška kreatoka odeće Jelena Dimitrijević koja je uspela svoju kolekciju da učini jedinstvenom i prepoznatljivom po tome što ručno boji tkanine.
      “Sa Janom sam se upoznala savim slučajno kada su za jedno od takmičenja tražili dizajnere koji će obući učesnice takmičenja”, priča Jelena Dimitrijević. “Ja sam postala jedna od njih, počela sam da radim sa Janom, super smo se snašle, i dogovorile se da radimo i neke šutinge na kojima će predstaviti i lepote Niša budući da je ona Nišlijka. Slikala se u mojim haljinama koje su birane na osnovu mesta gde se ona slikala. Spontano smo došle do ideja da moje haljine može da nosi i u Kini na nekim prijemima i sličnim događajima koji budu organizovani. Tako sam ja jedan od dizajnera čije će modele ona nositi u Kini”, kaže Jelena i dodaje:
     “Neke haljine su rašene specijalno za ovu priliku, a neke, iz već postojeće kolekcije, ću prilagoditi ovoj prilici.
      “Haljine su, uglavnom sve duge, ali su stilski različite i prilagođene prilikama u kojima će ih ona poneti, pa tako imamo večernje, dnevne, za neke svečanije prilike. Gledali smo da sve budu različite, a biće i elegantnih haljina koje će nositi na nekim koktelima i slično. Uglavnom naglasiće njenu ženstvenost i lepotu”, naglašava Jelena Dimitrijević.
       
                                            V.Petrović
LEG:PREDSTAVLJA SRBIJU MEĐU 80 DRUGIH DEVOJAKA IZ CELOG SVETA:Jana Radulović
LEG:I NIŠKE KREACIJE PUTUJU U KINU:neke od haljina za Janu uradila Jelena Dimitrijević

(Projekat “Nišlije se uključuju u odlučivanje” sufinansiran iz budžeta grada Niša)